cyanic-selkie/wikianc huggingface dataset:
Raidet på Haverhill
Haverhill var ikkje opphavleg eit mål for ekspedisjonen til franskmennene. Dei venta ein større indiansk kontingent og franskmennene planla å utføre ei rekkje raid på samfunna langs Piscataqua River. Somme av indianarstammene ønskte ikkje å delta i ekspedisjonen og franskmennene måtte redusere omfanget av operasjonen og velje lettare mål. Raidet kosta franskmennene meir enn tidlegare grenseraid, som det i 1704 på Deerfield i Massachusetts sidan provinsen no var åtvara mot angriparane.
The Dream av Roko Blažević
«The Dream» (norsk 'draumen') er ein popballade frå 2019 som vert framført av den kroatiske songaren Roko Blažević. Songen var det kroatiske bidraget til Eurovision Song Contest 2019 i Tel Aviv i Israel.
Bakgrunn
«The Dream» er skriven av Andrea Čubrić, Charlie Mason og av Jacques Houdek. Sistnemnde deltok for Kroatia i Eurovision Song Contest 2017 i Ukraina. Houdek sende inn songen til musikktevlinga til kringkastaren HRT Dora 2019 – den kroatiske uttakinga til Eurovision Song Contest. 17. januar 2019 vart «The Dream» og Roko Blažević stadfesta som eit av dei 16 bidraga i Dora. Tevlinga gjekk av stabelen 16. februar 2019, og «The Dream» vann etter å ha vorte nummer éin hos både tv-sjåarane og juryane. Med sigeren vart «The Dream» det kroatiske bidraget i Eurovision Song Contest 2019 i Tel Aviv i Israel.
Etter sigeren gjekk «The Dream» rett inn på fyrsteplass på den kroatiske singellista HR Top 40. Dette var den fyrste plasseringa til Blažević på lista. Ein musikkvideo til songen vart sloppen 11. april 2019 via YouTube-kanalen til Eurovision Song Contest.
Eurovision Song Contest
I januar 2019 vart Kroatia trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Kroatia hadde startnummer 10. «The Dream» enda på ein 14. plass i semifinalen og var dimed ikkje kvalifisert til finalen laurdag 18. mai.
Taimur ibn Faysal
Taimur bin Faysal al Bu Said var sultan av Oman frå 1913 ti l1932.
Familie
Sultan Qabus bin Said og etterfølgjaren hans Haitham bin Tariq Al Said er begge barnebarn av Taimur.
Faysal ibn Turki
Faysal ibn Turki al Bu Said var sultan av Oman frå 4. juni 1888 til han døydde. Han etterfølgde faren Turki ibn Said, og blei sjølv etterfølgd av den eldste sonen sin Taimur ibn Faysal.
Han var fødd i Bombay i Britisk India og døydde i Muscat.
Just Broch
Just Johan Bing Broch var ein norsk ingeniør og politikar, fødd i Kristiania. Han representerte Venstre på Stortinget frå 1898 til 1903.
Broch var son til ein offiser. Etter eksamen frå Nissens skole i Kristiania i 1871 utdanna han seg 1871-74 i tekniske fag i Örebro i Sverige og 1879-80 i Dresden i Tyskland. Frå 1874 til -79 arbeidde han ved jarnbaneanlegga i Noreg. Etter studiane i Dresden var han perioden 1883-91 tilsett i kanalvesenet. Deretter tok han tre nye år, 1891-94, ved jarnbaneanlegga. Han vart tilsett som seksjonsingeniør ved Noregs Statsbaner på Hamar i 1894, ei stilling han hadde til han i 1913 vart sjef for Stavanger distrikt av NSB.
Fylkesveg 216 i Nordland
Fylkesveg 216 i Nordland går mellom Leira og Tovås i Leirfjord kommune. Vegen er 3,8 km lang.
Just Broch
Broch var varamann til Stortinget 1898-1900 for valkrinsen Hamar, Lillehammer og Gjøvik. Han møtte allereie frå 18. februar 1898, då den valde representanten, Johannes Steen, dagen før vart utnemnd til statsminister i Noreg. Broch var medlem av jarnbanekomiteen, og i 1900 sekretær i komiteen som arbeidde med plasseringa av Norges Tekniske Høgskole. Perioden 1900-03 var Broch vald til å representere same krinsen på Stortinget. Heile valbolken var han med i jarnbanekomiteen, formann 1902-03. Elles var han medlem av Lagtinget. Han var med i deputasjonen som Stortinget sende til opninga av Ofotbanen i 1903. Broch var med i bystyret på Hamar frå 1898 til han flytta, ordførar i 1911.
Summer Surf
Summer Surf er det femte studioalbumet til surfemusikkartisten Dick Dale and His Del-Tones. Dale skreiv tre av songane på albumet og studiomusikaren for The Beach Boys, Steve Douglas, skreiv tre andre. Resten vart skrivne av forskjellige låtskrivarar og var ikkje nødvendigvis innan den klassiske surfestilen. Til dømes er songen «Glory Wave» skriven som ein spiritual, og var opphavleg skiven for strandpartyfilmen Surf Party i 1964, der han vart framført av Jackie DeShannon.
Ammassalik kommune
Ammassalik kommune, grønlandsk Ammassalip Kommunia, er den sørlegaste av to tidlegare kommunar på Aust-Grønland. Den andre er Ittoqqortoormiit.
Kommunen vart oppretta 1. januar 1963. Per 1. januar 2005 var det i alt 3 018 innbyggjarar i kommunen, fordelt på 1 852 i hovedbyen Tasiilaq og 1 166 i dei 5 bygdene Kuummiut, Kulusuk, Tiilerilaaq, Sermiligaaq og Isertoq. I den tidlegare kommuneinndelinga grensa kommunen til heile 10 andre kommunar, fleire enn nokon annan av dei tidlegare kommunane på Grønland; Totalt areal er 250 000 km², ca. 5 gonger storleiken til Danmark. Det meste av kommunen er dekt av is.
Kommunekontoret i Tasiilaq er ein enkel og praktisk innretta bygning. Han er mot sedvane i Grønland å halda dyre arkitektkonkurransar, bygga vert teikna og vert i staden oppført av fagfolk innanfor byggebransjen.
Ein kan òg reisa dit med båt frå juni til oktober.
Ammassalik Museum held til i Tasiilaqs gamle kyrkje. Museet er eit lokalt kulturhistorisk museum, og eit av dei yngste lokalmusea på Grønland. Det vart teke i bruk i 1990.
Den siste borgarmeisteren i kommunen var Vittus Mikaelsen.
Malin Aune
Malin Aune er ein norsk handballspelar frå Trondheim som vart europameister med Noreg i 2016. Frå landslagsdebuten i mars 2015 til utgangane av 2018 deltok ho i 40 landskampar og skåra 58 mål.
Karriere
Aune spelte på heimlege Ranheim IL før ho signerte for Selbu IL på nivå to i seriesystemet. Ho deltok i Ungdoms-VM 2012, der Noreg tok bronse etter siger 36–30 over Romania i bronsefinalen. Etter å ha avslutta vidaregåande skule i 2014 melde ho overgang til oslolaget Oppsal IF. Sommaren 2017 fekk ho kontrakt med Vipers frå Kristiansand.
Aune var med på det norske landslaget som vann Handball-EM 2016 i Sverige.
Forecastle Summit
Forecastle Summit er med ei høgd på 2040 moh, det høgaste fjellet nord i Staten Island Heights, med ein avrunda topp med utsyn over Frybreen og Bensonbreen i Convoy Range i Victoria Land i Antarktis. Namnet er eit av fleire sjøuttrykk i Convoy Range og fekk dette namnet av ei feltgruppe frå New Zealand Antarctic Research Program i 1989–90. Forecastle er eit engelsk ord for ruff eller bakk
Oslofjordtunnelen
Oslofjordtunnelen er ein undersjøisk tunnel under Oslofjorden i Drøbaksundet for Europaveg 134 (den tidlegare riksveg 23). Tunnelen går mellom Måna i Frogn kommune på austsida av fjorden og Verpen i Hurum i Asker kommune på vestsida, og er med dei tilhøyrande vegane eit viktig tverrsamband mellom Europaveg 6/Europaveg 18 på austsida av Oslofjorden og Drammensområdet. Sambandet vart offisielt opna 29. juni 2000 av kong Harald V.
Tunnelen er 7 306 meter lang, i eitt løp med eit køyrefelt i kvar retning, og med eit ekstra krabbefelt i stigningane. Det djupaste partiet ligg 134 meter under havoverflata, og den største stigninga er på 7 %. Altså er det bratte ned- og oppkøyringar i tunnelen.
Tidlegare gjekk det bilferje over fjorden mellom Storsand i Hurum og Drøbak.
Leonor av Spania
Prinsesse Leonor av Spania er prinsesse av Spania og dotter av kong Felipe og dronning Letizia av Spania. Ho er det eldste barnet til kongeparet, og dermed først i arverekkja til den spanske trona.
Denis Law
Denis Law er ein skotsk, tidlegare fotballspelar, fødd i Aberdeen. Han er særleg kjend for si tid i Manchester United, der han spela frå 1962 til 1973. Law, som vanlegvis spela indre venstre, vart cupmeister med klubben i 1963 og vann sidan to seriegull; 1965 og -67. I 1968 var han delaktig då Manchester United vann Europacupen, men spela ikkje finalen sjølv ettersom han var skadd. Mellom 1958 og -74 spela Law 55 landskampar for Skottland. I 1964 vart Law kåra til årets fotballspelar i Europa.
Klubbspel
Law spela fyrst for Huddersfield Town, der han debuterte 24. desember 1956 i ein andredivisjonskamp mot Notts County. I mars 1960 vart han overført til Manchester City for 55 000 pund, eit rekordbeløp i England. Han spela vel ein sesong for klubben, som streva nedst på serietabellen i fyrstedivisjon. Fram til sommaren 1961 hadde han spela 81 ligakampar og skåra 16 mål for Huddersfield, samt 44 kampar og heile 21 mål for Manchester City.
Law vart lagt merke til, då han skåra 19 ligamål i 1960/61-sesongen. Sommaren 1961 gjekk Law til den italienske toppklubben Torino for heile £110 000, saman med Hibernian FCs Joe Baker. Law treivst ikkje med den ultradefensive spelestilen som rådde i Italia, det såkalla catenaccio-systemet. Han spela 27 seriekampar for Torino, og fekk 10 nettkjenningar.
I juli 1962 reiste Law tilbake til Storbritannia, der Manchester United vart hans nye arbeidsgjevar. Overgangssummen på 115 000 var ny britisk rekord. I sin fyrste sesong med Manchester-klubben skåra han eitt av måla, då klubben, med spelarar som Pat Crerand og Bobby Charlton, i mai 1963 vann 3-1 over Leicester City i FA-cupfinalen.
Gjennom 1963/64-sesongen imponerte Law stort og skåra til saman 46 mål på 41 kampar i ligaen, FA-cupen og Cupvinnarcupen. Sjølv om det ikkje vart nokon tittel på Manchester United, vart Law vald til årets fotballspelar i Europa for 1964. Manchester United vart derimot ligameister i 1965 og 1967, begge gongane var Law toppskårar for klubben. Desse åra var Law ein av dei sentrale spelarane i lsget, saman med midtbanedirigenten Bobby Charlton, som midt på 1960-talet var på sitt aller beste, og den uvanleg talentfulle høgrevingen George Best frå Nord-Irland.
Vårsesongen 1968 gjekk Law skadd og fekk såleis ikkje delta då Manchester United vann finalen i Europacupen, som aller fyrste engelske lag. Etter 1968 heldt ikkje Manchester United same nivå som tidlegare, og klarte ikkje å hevde seg i toppen av engelsk fotball. I 1972/73-sesongen sat Law for størstedelen på innbyttarbenken, og sa derfor takk for seg hos Manchester United.
Gjennom elleve sesongar spela Law 309 ligakampar for Manchester United, og skåra 171 ligamål. Til saman i alle turneringar deltok han i 404 kampar og skåra 236 mål.
Ved sesongslutt våren 1973 gjekk han over til byrivalen Manchester City. Her spela han ein sesong, der han vert særleg hugsa for å ha skåra sigersmålet i den siste ligakampen, mot nettopp Manchester United som då rykte ned til 2. divisjon. Law spela 29 kampar og skåra 12 mål i sin siste sesong.
Landslagsspel
Si største stund for Skottland opplevde han då verdmeistrane England vart slått 3-2 på Wembley den 15. april 1967. Law skåra Skottlands fyrste mål, triumfen rekna han som større enn ligatittelen han vann med Manchester United den same våren.
Skottland kvalifiserte seg til fotball-VM 1974 i Tyskland, 16 år etter landslaget sist var med i ein verdsmeisterskap. Law kom noko overraskande med i startellevaren til opningskampen mot Zaire. Kampen, som enda med 2-0 siger til skottane, vart Law sin 55. og siste landskamp. Han skåra i alt 30 mål for Skottland, noko som er målrekord også i 2012, også Kenny Dalglish har skåra like mange landslagsmål.
Law la fotballskoa på hylla i august 1974.
Johan Throne Holst
Johan Throne Holst var ein norsk industrileiar og stortingsmann, fødd i Trondheim. Han er ein av dei mest markante leiarane i norsk industrihistorie.
Holst var son til ein kjøpmann. Etter han hadde gått latinskulen i heimbyen var han eit par år tilsett i ei forretning i Trondheim. Dei neste to åra var han utanlands, gjekk på handelsskular i Tyskland. Frå 1890 var han busett i Kristiania, der han i 1892 kjøpte Freia sjokoladefabrikk. I 1898 vart Freia omskipa til aksjeselskap, med Holst som disponent. Under hans leiarskap vart Freia ei mønsterbedrift og den dominerande sjokoladefabrikken i landet, i fylgje biografen Erik Rudeng var Holst «mellomkrigstidens fremste politiske pådriver for moderne samfunnsforskning og bedriftenes medansvar for kunst og vitenskap». Freia fekk kantine, eigen park for dei tilsette, landets første hageby for arbeidarar og landets første bedriftslege og 48 timars arbeidsveke, også det som første bedrift i Noreg. Med sitt vektige forfattarskap om næringsspørsmål stod Holst fram som samtidas fremste intellektuelle industrimann.
Fylkesveg 217 i Nordland
Fylkesveg 217 i Nordland går mellom Leirosen og Vatne i Leirfjord kommune. Vegen er 3,6 km lang.
Johan Throne Holst
Holst var 1904-10 medlem av bystyret i hovudstaden. Perioden 1910-12 representerte han partiet Frisinna Venstre på Stortinget, vald frå einmannskrinsen Hammersborg i Kristiania. På Tinget var han medlem av Lagtinget og budsjettkomiteen.
Bakgrunnsstoff
Store Norske Leksikon
Kalksteinsvulkanisme
Kalksteinsvulkanisme er ein sjeldan type vulkanaktivitet der lavaen som vert danna inneheld mykje karbonat. Eit døme på ein slik kalksteinsvulkan er Ol Doinyo Lengai i Tanzania.
Asle Kristensen Hoffart
Asle Kristensen Hoffart var ein norsk gardbrukar og stortingsmann frå Eggedal i Buskerud.
Hoffart var son av ein gardbrukar og lensmann. Sjølv vart han gardbrukar på Hoffart i heimbygda, dit han var gift. Han var elles trelasthandlar, samt medlem av heradsstyre og forlikskommisjon i Eggedal. I 1842 var han 2. representant frå Buskeruds amt på Stortinget, medlem av justiskomiteen. Både i 1836 og 1842 var han 1. varamann til Stortinget.
Han døydde på garden sin i Eggedal i 1861.
I'm Just a Singer (In a Rock and Roll Band)
«I'm Just a Singer (In a Rock and Roll Band)» er ein song frå det engelske progrockbandet The Moody Blues. Han vart først gjeven ut i 1972 på albumet Seventh Sojourn og året etter gjeven ut som den andre singelen frå albumet. Songen er skriven av bassisten John Lodge, som vann ein ASCAP-pris for songen.
Songen var den siste der Moody Blues nytta Chamberlin. Dette tangentinstrumentet vart sidan erstatta av meir moderne synthesizerar. Det vart laga ein musikkvideo til singelen. Singelen nådde 12. plass på singellista i USA og vart ein av dei største hittane deira der. I heimlandet Storbritannia nådde singelen berre 36. plass. Det var òg den siste singelen til bandet før ein fem år lang pause.
Kristine Rusten
Kristine Rusten var ei kassadame og ein politikar frå Lom i Oppland, som var vald inn på Stortinget frå Oppland og Arbeidarpartiet frå 1977 til -85.
Rusten var dotter til ein snikkar i Lom. Sjølv arbeidde ho frå 1956 til 1977 i lange periodar som kassadame. Ho engasjerte seg politisk for Arbeidarpartiet og sat i formannskapet for Lom kommune bolken 1971-75. I 1977 vart ho vald inn på Stortinget for Oppland og Arbeidarpartiet, attvald i 1981. Dei fyrste fire åra på Stortinget var ho medlem av Kyrkje- og undervisningskomitéen, medan ho i tida 1981-85 var medlem av Landbrukskomitéen.
Kjelder
Stortingsbiografi
Køyrefelt
Køyrefelt eller køyrefil er ein langsgåande del av ei køyrebane som er fråskild ved oppmerking, eller er breitt nok til trafikk med ei bilrekkje. Som regel køyrer køyretøya i eit køyrefelt i same retning.
Vegar kan ha ulike tal køyrefelt:
Køyrefelt kan også ha særskilde reglar, som at dei berre kan brukast av kollektivtrafikk eller syklar, eller at dei skal brukast om ein vil køyra ein viss stad.
Malaja Belaja ved Imandra
Malaja Belaja (russisk Малая Бе́лая ) er ei elv på Kolahalvøya i Murmansk oblast i Russland. Elva er 20 km lang og munnar ut i innsjøen Imandra.
Surroj
Surroj er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Ved folketeljinga i 2011 hadde den dåverande landkommunen Surroj 1 099 innbyggjarar.
Tidlegare administrativ inndeling
Fram til år 2000 var Surroj ein del av distriktet Kukës. Den dåverande landkommunen omfatta busetnadene:
Pseudomalakitt
Pseudomalakitt er eit grønt mineral av kopar og fosfat, Cu5(PO4)2(OH)4. Det vert danna ved forvitring av koparertsar. Det liknar koparkarbonatet malakitt.
Typelokalitet er Virneberg-gruva i Rheinbreitbach i Westerwald i Rheinland-Pfalz i Tyskland. Dette er eit område der gruvedrift for kopar går attande til romersk tid, og som vart driven i periodar fram til 1872.
I Noreg er det funne på sprekker i kvartsitt i eit steinbrot ved Heddalsvann.
Bastian Width
Bastian Adolf Width var ein norsk kjøpmann og politikar frå Veidholmen på Nordmøre som representerte Møre fylke og partiet Frisinna Venstre på Stortinget i perioden 1925-27.
Width var son til ein handelsmann og gardbrukar. Han var elev 1891/92 ved Nordmøre amtsskule og 1895-98 ved Gardens underoffisersskole. I 1900 reiste han heim til Veidholmen i Edøy herad, og gifta seg med dottera til ein handelsmann på staden. Sidan var han handelsbetjent i forretninga til svigerfaren. Jamsides pleia han den militære karrieren og vart sersjant i 1901, furer i 1917, kommandersersjant i 1924, fanejunker og kvartermeister ved Nordmøre bataljon av IR 12 i 1927 og løytnant 1930-31. Åra 1920-26 dreiv han hermetikkfabrikk, og frå 1921 handel med eiga forretning i lag med ein svoger. I tida 1921-46 var han postopnar på Veidholmen.
Width var ordførar i Edøy 1910-13 og i nydanna Hopen herad 1915-19, 1922-28 og 1945-46. Han var også forlikskommissær 1915-25, gjeldsmeklingsmann 1932-34 og formann i Hopen sokneråd frå 1937. Stortingsperioden 1925-27 sat han på Stortinget for partiet Frisinna Venstre. På Tinget var han medlem i Næringskomite nr 2, og var i 1926-27 med i riksretten som frikjende Berge-regjeringa.
Tony Thompson
Anthony T. «Tony» Thompson var ein amerikansk trommeslagar, mest kjend som medlem av Chic. Han voks opp i ein middelklasseheim i Springfield Gardens i Queens i New York City.
Chic
Thompson spelte først trommer i bandet Labelle, og så ein kort periode med Raymond Jones i discobandet Ecstasy, Passion & Pain. Han vart så medlem i ein lang periode i Chic, der han var med å skape hittar som «Dance Dance Dance (Yowsah, Yowsah, Yowsah)», «Le Freak» og «Good Times». Han har òg spelt med medlemmar av Chic på «We Are Family» og «He's The Greatest Dancer» av Sister Sledge og «Upside Down» og «I'm Coming Out» av Diana Ross.
Etter at Chic vart mellombels oppløyst i 1983, vart den tidlegare gitaristen og bassisten i bandet, Nile Rodgers og Bernard Edwards kjende produsentar, og Thompson spelte ofte trommer for dei. Thomspon spelte med mange artistar som Jody Watley, Madonna (på albumet hennar Like a Virgin frå 1984), Rod Stewart, Robert Palmer, Adam Ant, Mick Jagger og David Bowie (på hans Let's Dance og den påfølgjande Serious Moonlight-turneen).
Andre band
Thompson var òg medlem av bandet Power Station i lag med Robert Palmer og John og Andy Taylor frå Duran Duran. Han spelte på Live Aid-konserten i 1985 med Power Station, samt i lag med dei gjenverande medlemmane av Led Zeppelin (i lag med Phil Collins) på John F. Kennedy Stadium. I eit forsøk på ei gjenforeining i 1986, spurte Led Zeppelin Thompson om han ønskte å bli med dei i bandet for John Bonham, men det heile stoppa opp då Thompson vart utsett for ei alvorleg bilulukke.
Thompson vart sidan med i grupper som The Distance og Crown Of Thorn med Jean Beauvoir. I midten av 1990-åra vart han igjen med i Power Station.
Død og ettermæle
Thompson døydde ein månad etter han fekk diagnosen nyrekreft den 12. november 2003 i Los Angeles, berre to månader etter Power Station-medlem Robert Palmer døydde frå hjarteattak. Den 19. september 2005 vart Thompson og resten av Chic innlemma i Dance Music Hall of Fame.
Padiham
Padiham er ein liten by ved elva Calder i Lancashire i England. Han ligg omkring fem km vest for Burnley.
Byen vart grunnlagt før normannarane erobra England på 1000-talet. Han var i fleire hundre år ein viktig marknadsby for området, der ein selde produkt frå Pendleside. Marknaden eksisterer framleis, og vert halden på onsdagar og fredagar.
Padiham vart utvida og i stor grad ombygd under den industrielle revolusjon. Sentrum er i dag definert som eit bevaringsverdig område.
John Wesley skreiv i 1757 at Padiham hadde «… dei villaste kvinnene eg nokon gong har sett».
Bürmoos
Bürmoos er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 6,9 km² og i kring 4 900 ibuarar. Småbyen Bürmoos ligg 436 meter over havet, nordvest i forbundslandet.
Bürmoos kommune vart danna i 1967, og er den ferskaste kommunen i forbundslandet Salzburg. Fattige område i Sankt Georgen bei Salzburg og i Lamprechtshausen vart då skilde ut, til stor motstand frå ibuarane i Bürmoos.
Sporveugle
Sporveugle er ein fugleart i uglefamilien.
Utsjånad
Arten skil seg frå andre ugler på storleiken, der fuglen kan samanliknast med dompapen. Totallengda er 15-19 cm, vengespennet 32-39 cm og vekta 60 gram. Kroppen er gråbrun på oversida, med kvitaktige prikkar. Undersida er kvit med brune langsgåande flekkar eller strekar. Stjerten har kvite tverrband. Tærne har tett med hårliknande fjør ut til klørne. Fuglen flyg i mjuke bogar lik hakkespetta. Ungfuglen liknar mykje på den vaksne, men manglar størsteparten av dei kvite prikkane.
Læte
Sangen, som kan høyrast på 500-1000 m avstand, er sett saman av taktfast oppattekne einstona mjuke fløyt med om lag 1 sekunds mellomrom.
Utbreiing
Arten er utbreidd i eit belte tvers over Eurasia, i bar- og lauvskogssonen nord for dei turre steppelandskapa i Kina og Russland. I Europa hekkar sporveugla i Fennoskandia og i høgareliggande barskogsområde i og kring Alpane.
Førekomst i Noreg
Fuglen har sitt viktigaste område på Austlandet nordover til og med Nord-Trøndelag, og hekkar frå kysten og opp til barskoggrensa. Arten hekkar truleg sparsamt nord til og med Saltdal, og kanskje svært spreidd nord til Troms. Sporveugla er i sterkare grad enn perleugla knytt til lauv- og blandingsskog. Dei tettaste førekomstane finst i lågareliggande barblandingsskogar med mykje innslag av osp og andre lauvtre. Spesielt gunstig er område med ein mosaikk av kulturlandskap og lauvblanda barskog.
Hekking
Sporveugla hekkar i gammal granskog med stort innslag av lauvtre. Ho likar seg også i skogkantar. Ho er lite sky og mest aktiv kring daggry og i skyminga, men kan også sjåast om dagen. I tida februar-april kan songen høyrast når ugla sit i ein grantopp og hevdar revir. Reiret vert lagt i holrom i tre, gjerne slike som er hakka ut av spetter tidlegare. I høgareliggande barskogar brukar ho oftast gamle reir etter tretåspetta, medan reirhol etter både flaggspett, grønspett og tretåspett vert nytta i låglandet. Sporveugla vel reirtre med små inngangshol, slik at måren ikkje kjem seg inn. Reirhola, spesielt etter tretåspetta, kan ligge lågt over marka (1-2 m), og eggekull i slike reir kan verte tekne av røyskatt. Reira ligg oftast inne i skogen, sjeldan i frittståande tre. Arten hekkar også i spesialbygde ugleholkar. Egglegginga startar midt i april, men i år med god nærigstilgang kan hoa legge egg allereie i slutten av mars. Ho legg 3-10, oftast 5-8, egg som vert ruga i 28-30 døgn. Ungane held seg i reiret til dei er flygedyktige, og er jamnare i utvikling enn andre ugleungar.
Føde
Fuglen lever av smågnagarar og småfuglar opp til trastestorleik. Han hamstrar ofte maten i holrom i tre.
Trekktilhøve
Vaksne fuglar er nokså stasjonære. Ungfuglar flyttar seg meir, og kan i enkelte år opptre invasjonsarta sør for arten sitt vanleg område, spesielt i Sør-Sverige. Vinterstid dreg ein del fuglar inn til byar, tettstadar og lauvskogrike kulturlandskap, der tilgangen på sporvefuglar er større enn i rein barskog.
Fylkesveg 244 (fleirtyding)
Fylkesveg 244 finst i fleire fylke i Noreg:
Los Lagos-regionen
Los Lagos-regionen (spansk: Región de Los Lagos) er ein av dei seksten regionane i den administrative inndelinga av Chile, og omfattar dei fire provinsane Osorno, Llanquihue, Chiloé og Palena. Han grensar til Los Ríos-regionen i nord, til Aysén-regionen i sør og til Argentina i aust. Puerto Montt er hovudstad og største byen i regionen. Ein annan by med over 100 000 innbyggjarar er Osorno.
Rasmus Langeland
Rasmus Olsen Langeland, fødd i Sunnylven, var ein norsk gardbrukar og politikar frå Bondepartiet. Han sat på Stortinget for Møre frå 1922 til 1945, og var arbeidsminister 1931–1933.
Langeland blei innvald i Borgund heradsstyre i 1913, og sat fram til 1922. Same året blei han stortingsrepresentant, og sat fram til 1945. Langeland sat først i Lønningskomiteen i to periodar, før han gjekk over til Jernbanekomiteen. Han sat deretter i Finans- og tollkomiteen og i Skog- og vassdragskomiteen.
I regjeringane Kolstad og Hundseid 1931–1933 var Langeland arbeidsminister. Han var også Bondepartiet sin nestformann 1930–1935.
Rasmus Olsen Langeland var far til Olav Rasmussen Langeland, som følgde i faren sitt politiske fotspor som stortingsrepresentant.
President Harbitz' gate
President Harbitz' gate er ei gate på Uranienborg på Frogner og Briskeby i Oslo. Ho byrjar i Skovveien og går i nordvestleg retning før ho endar i Eilert Sundts gate. Delar av gata er einvegsskøyrd i motsett retning.
Gata har namn etter stortingspresident Georg Prahl Harbitz. Ho fekk namnet «Harbitz' gate» i 1891, før dette blei endra til den noverande namneforma i 1952. Opparbeidinga skjedde stykkevis og delt. Vestre del av gateløpet går gjennom sørlege del av Briskeby, der det tidlegare var trehusbusetnad. Noko av denne blei riven i 1930-åra for å gje plass til den store blokka på oversida av vegen.
Makolkol
Makolkol er eit utdøydd bainingspråk i papua-språkgruppa. Det vart snakka i East New Britain-provinsen på Gazelle-halvøya på øya New Britain i Papua New Guinea. Makolkol døydde ut i 2000.
Dislokasjon
Dislokasjon er eit omgrep som tyder flytting eller forstyrring og vert nytta innan fleire fagfelt.
Diskontinuitetsflate
Ei diskontinuitetsflate er ei flate med diskontinuerleg eller sprangvis endring av ein storleik frå den eine til den andre sida. Dette kan til dømes vere temperatur eller luftfukt.
Strengt tatt finst det matematisk sett sjeldan diskontinuitetsflater i havet og atmosfæren, men det er like vel ofte nyttig å sjå på smale og utprega overgangssjikt som diskontinuitetsflater. I meteorlogien vert frontar mellom luftmassar rekna som diskontinuitetsflater i temperatur, tettleik, vind og trykkgradient.
I geologien vert uttrykket nytta om grenseflater eller grensesoner i det indre av jorda, der ein registrerer brå endringar av dei fysiske eigenskapane til materialet. Dette gjer mellom anna at seismiske bølgjer endrar fart og retning.
Turki ibn Said
Turki Torki bin Said al Busaidi var sultan av Muscat og Oman frå 30. januar 1871 til 4. junu 1888. Han var den femte sonen til Said ibn Sultan. Han kom på trona etter å ha sigra over imam Azzan bin Qais ved slaget ved Dhank. Då Turki døydde blei han etterfølgd av den nest eldste sonen sin, Faisal ibn Turki.
Turki hadde fem barn:
Mount Francis
Mount Francis er eit massivt, ryggliknande fjell, 2610 moh, som ligg oppom Tuckerbreen frå nord, mellom Tylerbreen og Staircasebreen i Admiralty Mountains i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1960–62, og vart namngjeve av Advisory Committee on Antarctic Names etter Henry S. Francis jr., direktør i International Cooperation and Information Program ved Office of Antarctic Programs i National Science Foundation. Francis overvintra ved Little America V-stasjonen i 1958 og vitja Antarktis i mange år.
Aleksandrovsk i Russland
Aleksandrovsk (russisk Алекса́ндровск) er ein by i Perm kraj i Russland med om lag 15 000 innbyggjarar. Han ligg ved elva Lytva, ei sideelv til Kama, rundt 150 km nordaust for Perm.
Han vart grunnlagd i 1783, I 1929 fekk den status som urbanliknande busetnad, og han fekk bystatus i 1951.
Balaena Islands
Balaena Islands er ei lita gruppe klipperik øyar som ligg nær kysten av Antarktis, 10 nautiske mil nordaust for Cape Folger. Dei vart først kartlagde frå flyfoto teken av U.S. Navy Operasjon Highjump, 1946–47, og ho vart namngjeven av Advisory Committee on Antarctic Names etter det britiske kvalkokeriet «Balaena».
Bottesford i Leicestershire
Bottesford er ein by i Leicestershire i England, omkring 24 km vest for Nottingham. Han hadde ved folketeljinga i 2001 3 436 innbyggjarar.
Kyrkja St. Mary the Virgin er kjent for dei åtte klokkene sine, der den eldste er på 1400-talet. I 2004 starta ein kampanje for å restaurere dei, etter at dei hadde vore utan større vedlikehaldsarbeid sidan 1927.
Granthamkanalen går gjennom byen, og det er lagt ein turveg langs denne.
Sofía av Spania (2007)
Sofia er prinsesse av Spania. Ho er den andre dottera til Felipe VI av Spania og dronning Letizia, to år yngre enn systera Leonor. Sofia er den andre i arvefølgja til den spanske trona.
Den nordamerikanske plata
Den nordamerikanske plata er ei jordskorpeplate som dekkjer det meste av Nord-Amerika, Grønland, Cuba, Bahamas, og delar av Island og Asorane. Ho strekkjer seg austover til midthavsryggen i Atlanterhavet og vestover til Tsjerskijfjella aust i Sibir. Plata består berre av kontinentalskorpe og havskorpe. Det indre av den kontinentale hovudlandmassen omfattar ein omfattande granittkjerne kalla ein kraton. Langs kanten av det meste av denne kratonen ligg fragment av skorpemateriale kalla terranar, som er oppsamlingar av kratonen på grunn tektonisk aktivitet over lange geologiske tidsrom. Ein trur at det meste av Nord-Amerika vest for Rocky Mountains består av slike terranar.
I sør grensar plata til Cocosplata i vest og grensa mot Den karibiske plata i aust er ein transformforkasting, som ein kan sjå ved Caymangrupa under Det karibiske havet og Motaguaforkastinga gjennom Guatemala. Den parallelle Septentrional og Enriquillo-Plantain Garden-forkastinga, som går gjennom øya Hispaniola og grensar til Gonâveplata, er òg ein del av grensa. Resten av den sørlege grensa strekkjer seg austover til mitdhavsryggen i Atlanteren der grensa mot Den søramerikanske plata er lite undersøkt og dårleg forstått.
I nord er grensa eit framhald av den midtatlantiske ryggen kalla Gakkelryggen. Resten av grensa i nordvestlege delar strekkjer seg inn i Sibir. Denne grnesa heldt fram frå slutten av Gakkelryggen til Laptevhavrifta, til overgangssone i Tsjerskijfjella, så Ulakhanforkastinga mellom denne og Okhotskplata, og til slutt Aleutargropa til slutten av Queen Charlotte-forkastinga.
Den vestlege grensa er Queen Charlotte-forkastinga som går i havet langs kysten av Alaska og Cascadia subduksjonssone i nord, San Andreas-forkastinga gjennom California, Aust-Stillehavsryggen i Californiabukta og Mellomamerikagropa i sør.
Langs vestkanten har Farallonplata blitt pressa under Den nordamerikanske plata sidan juratida. Farallonplata har nesten forsvunne heilt under den vestlege delen av Den nordamerikanske plata, slik at delar av plata er i kontakt med Stillehavsplata ved San Andreas-forkastinga. Juan de Fuca, Explorer, Gorda, Cocos og Nazcaplata er alle restar av Farallonplata.
Grensa langs Californiabukta er komplisert. Bukta ligg innanfor Californiabukta riftsone, ei rekkje rifter og forkastingar mellom nordenden av Aust-Stillehavsryggen ved munningen av bukta til San Andreas-forkastinga.
Det er generelt akseptert at eit stykke av Den nordamerikanske plata vart broten laus og transportert nordover då Aust-Stillehavsryggen forplanta seg nordover, og skapte Californiabukta.
Mount Freed
Mount Freed er eit fjell, 2120 moh, som ligg oppom skiljet mellom Champnessbreen og McCannbreen i den sørlege delen av Bowers Mountains i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1960–62, og vart namngjeve av Advisory Committee on Antarctic Names etter offiser M.G. Freed, juridisk offiser i befalsstaben til U.S. Naval Support Force i Antarktis, 1966–68.
Caput mortuum
Caput mortuum er latinsk for «daudinghovud» og vart i alkymien i mellomalderen nytta som eit generelt omgrep for oske eller destillasjonsrest. I dag er det namnet på eit pigment.
Andreas Guttormsen Egge
Andreas Guttormsen Egge var ein gardbrukar, ordførar og stortingsmann frå Lier i Buskerud. På Stortinget var han medlem av Venstre. Johan Hyggen var ein brorson.
Far hans var gardbrukar på Helgerud i Lier. Sjølv vart han i 1839 eigar av garden Egge, busette seg der to år seinare. Han var medlem av heradsstyret i over 30 år, ordførar frå 1856 til 1880. Elles hadde han mange kommunale verv og var forlikskommissær i tolv år.
Han døydde på garden sin i 1893.
David Torn
David Torn er ein amerikansk låtskrivar og gitarist. Han er kjend for den organiske blandinga av elektroniske og akustiske instrument og framføringsteknikken sin.
Torn har spelt i lag med artistar som David Bowie, kd lang, John Legend, Tori Amos, Bill Bruford, Tony Levin, Mick Karn, David Sylvian, Chocolate Genius, Michael Shrieve, Steve Roach, Patrick O'Hearn, Andy Rinehart, Matt Chamberlain, Meshell Ndegeocello og Don Cherry.
Slaget ved Fort Albany i 1709
Slaget ved Fort Albany (kring 26. juni 1709) var eit åtak av franske frivillige kolonistar og deira indianske allierte mot Hudson's Bay Company sin utpost i Fort Albany heilt sør i Hudsonbukta. Kring 70 franskmenn og 30 indianarar gjekk til åtak på fortet, som vart kommandert av John Fullartine. Fullartine slo attende åtaket og tok livet av 18 mann, inkludert leiarane deira. Han mista sjølv to mann i eit bakhaldsåtak på veg tilbake til fortet, kort tid etter åtaket.
Kjelder
''
Arrën
Arrën er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Tidlegare administrativ inndeling
Fram til år 2000 var Arrën ein del av distriktet Kukës. Den dåverande landkommunen omfatta busetnadene:
Barking i Suffolk
Landsbyen ligg langs vegen i eit område kjent som Barking Tye, ut frå den store landsbykyrkja St Mary.
Truth av Chingiz
«Truth» ('sanning') er ein popsong frå 2019 som vert framført av den aserbajdsjanske songaren Chingiz. Songen var det aserbajdsjanske bidraget til Eurovision Song Contest 2019 i Tel Aviv i Israel. Songen enda på åttandeplass i finalen med 302 poeng.
Bennskjera
Bennskjera er ei lita gruppe på seks skjer som strekkjer seg opp til 500 meter vestover frå Norvegiaodden på vestsida av Bouvetøya. Dei vart kartlagde og namngjevne i desember 1927 av ein norsk ekspedisjon på «Norvegia» under kaptein Harald Horntvedt.
Filmjølk
Filmjølk eller fil er ei tradisjonell kulturmjølk som i Noreg tradisjonelt har vore ei form for tettemjølk. I Sverige er filmjölk eller fil i dag ei samlenemning for ulike typar kulturmjølk. Historisk har ordet fil vist til ulike typar syrna mjølk, til dømes filbunke, ein svært tjukk variant med puddingaktig konsistens som var vanleg i store delar av Finland og Sverige.
Filmjölk er blitt syrna av bakteriar frå slektene Streptococcus, Lactococcus (ei underguppe av Streptococcus) og Leuconostoc. Metabolismen til bakteriane gjev mjølka ein syrleg smak. Bakteriane gjer også at protein i mjølka, særleg kasein, koagulerer, slik at mjølka blir tjuktflytande. Yoghurt kan minna om filmjölk, men bakteriekulturane er ulike.
Tradisjonelt laga folk alltid si eiga filmjølk, gjennom å ta vare på litt av den gamla filen og tilsetja han til den nye slik at över bakteriefloraen blei overført. Bakteriekulturen kan også overførast gjennom å dyppa ein liten, rein tøybit (av bomull) i den gamle filen og derettter la han tørka. Seinare kan ein leggja han i mjølk og la henne stå over natta, så er filen klar til å brukast nesta morgon. Denne typen filmjølk kunne ha litt ulik karakter på ulike stader, og har gått under nemningar som långmjölk eller tjockmjölk.
Långmjölk
Långmjölk er ein tradisjonell svensk filmjølkvariant svært tjukk konsistens. Han er typisk for Norrland-landskapet. Meieritilverka långmjölk går under handelsnamnet långfil. Bakteriekulturen for å laga denne typen kulturmjølk liknar den til filmjølk, men han inneheld også Lactococcus lactis, som bind saman ihop karbhydrata i mjeolka til lange polysakkarid som gjev henne ein seig, «lang» konsistens. Långfil blir i dag laga av Norrmejerier, Arla og Gefleortens mejeri i Sverige.
Långmjölk får ein ved hjelp av blad frå tettegras eller soldogg for å byrja laga ny filmjølk. Ein gnir innsida av syrningskaret med desse vekstdelane. Dei inneheld enzym som kan bryta ned protein i mjølka og gjera henne tjukk. I dag meiner somme at dette aldri har hatt stor tydinga for produktet, ettersom det alltid var bakteriar som gjorde hovuddelen av jobben.
Rettar med filmjølk
I Noreg kunne fil vera søndagskost som ein hadde med flatbrødsoll, fil eller tjukkmjølk servert med bitar av flatbrød og gjerne litt sukker.
I Sverige er filmjölk vanleg å ha til frukost, og blir vanlegvis ete i ein djup tallerken med hardt brød (knekkebrød eller tunnbröd) i bitar eller frukostblanding og/eller sukker, syltetøy eller noko anna søtt som balanserer den syrlege smaken. Ein kan også dryssa ingefær eller kanel over filmjölka.
Bryta (bruttu eller bruta) er ein norrlandsk rett laga av filmjölk eller vanleg mjølk og ljusugnsbröd (runnbröd) eller knekkebrød i bitar. Ein kunne laga variantar ved å blanda i syltetøy, eller eta retten med røykt flesk. I Norrland kan ein kalla retten filbryta eller filbruttu når han er laga med filmjölk.
Filbunke er filmjølk laga i små skåler som ein et direkte frå. Tradisjonell filbunke skal ha eit gult, kremete fløytelag øvst..
Truth av Chingiz
Bakgrunn
«Truth» vart internt vald ut av İctimai Televiziya som det aserbajdsjanske bidraget til Eurovision Song Contest 2019. Låten er komponert av Borislav Milanov, Trey Campbell, Bo J, Pablo Dinero, Hostess og songaren sjølv, Çingiz Mustafayev. Songen vart utgjeven 8. mars 2019.
Eurovision Song Contest
I januar 2019 vart Aserbajdsjan trekt ut til å delta i semifinale 2 av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Aserbajdsjan hadde startnummer 18. Dette vart dermed det siste bidraget ut på scena. I avrøystinga vart «Truth» blant dei ti beste bidraga i semifinalen, og kvalifiserte seg dimed til finalen laurdag 18. mai. I finalen enda «Truth» på åttandeplass med 302 poeng.
Breitenwang
Breitenwang er ein kommune i distriktet Reutte i forbundslandet Tirol i Austerrike. Kommunen dekker eit areal på 18,9 km² med 1 465 ibuarar i 2016. Landsbyen Breitenwang ligg 850 meter over havet, ein kilometer nordaust for distriktshovudstaden Reutte.
Smelteverket Plansee, verdsleiande i pulvermetallurgi, er med sine i kring 2000 tilsette i Breitenwang den suverent største arbeidsplassen i kommunen. Langt fleire menneske pendlar inn til Breitenwang enn ut.
I Breitenwang har det sidan 1980-åra ofte vorte arrangert verdscuprenn i nordisk kombinert. Eit juniorverdsmeisterskap i nordiske greiner fann stad i Breitenwang i 1994?
Matt Chamberlain
Matthew Chamberlain er ein amerikansk trommeslagar, produsent og lydteknikar. Han held for tida til i Los Angeles i California.
Los Ríos-regionen
Los Ríos-regionen (spansk: Región de Los Ríos) er ein av dei seksten regionane i den administrative inndelinga av Chile, og omfattar to provinsar: Valdivia-provinsen i nord og Ranco-provinsen i sør. Han grensar til Araucanía-regionen i nord og til Los Lagos-regionen i sør. Mot aust ligg Argentina. Valdivia er hovudstad og største byen i regionen.
Geografi og klima
Geografien til regionen har gitt liv til ulike økosystem, som i dei tempererte valdiviske skogane, spesielt kystsona som er prega av nærværet av treslaget patagoniasypress (Fitzroya cupressoides). Valdiviajordskjelvet i 1960 forårsaka ei stor endring av det regionale miljøet, overfløymde fruktbare område og genererte store våtmarkshabitat til ulike artar i faunaen som svarthalsvane (Cygnus melancoryphus).
Regionen har eit maritimt fuktig klima med ein gjennomsnittstemperatur på 11 °C med låg termisk svinging på kysten som følgje av påverknad av havet; sjølv om det vinterstid førekjem temperaturar under null. Ute mot kysten er gjennomsnittleg nedbør i året over 2000 mm, og konsentrert om vintermånadene, noko som gjer det til eit av dei mest regnfulle områda i landet.
Økonomi
Den regionale økonomien er hovudsakleg basert på skogbruk, inludert cellulose- og papirproduksjon. I innlandet finn ein landbruksproduksjon. Regionen eksporterer òg mineral som lasurstein og noko sølv og gull.
Turisme er viktig for utviklinga av regionen, i kystsona er det spa som Niebla, i det indre er det Siete Lagos -sektoren og breidda av Ranco-sjøen. I Andes-området er hovudattraksjonane termiske sentre og eksisterande naturreservat.
Matt Chamberlain
Han har spelt med mange artistar, og var mellom anna ei kort stund med i Pearl Jam i 1991, før dei gav ut debutalbumet. Ei stund var han med i husbandet til Saturday Night Live.
Sidan har han spelt med Peter Gabriel, The Wallflowers, Fiona Apple, Sam Phillips, Kanye West, Weapon of Choice, David Torn, Tori Amos, Chris Isaak, Macy Gray, Stevie Nicks, Dave Navarro, Kevin Max, Master Musicians of Jajouka, Stone Gossard, Martina McBride, Garbage, Elton John, Natalie Merchant, Anika Moa, David Bowie, Brad Mehldau, Keith Urban, Liz Phair, John Mayer, Finn Brothers, William Shatner, Jon Brion, Robbie Williams, Shakira, Morrissey, Indigo Girls, Sean Lennon, Sarah McLachlan, Sara Bareilles, Brandi Carlile, Dido, Lisa Marie Presley, Elvis Costello, Bruce Hornsby, Regina Spektor og Bruce Springsteen.
Lisa Germano
Lisa Germano er ein amerikansk songar, låtskrivar og multi-instrumentalist. I tillegg til eigne utgjevingar, har ho medverka på mange utgjevingar av andre artistar.
Albumet hennar Geek the Girl (1994) fekk særs god kritikk, og vart mellom anna av magasinet Spin kalla «eit av tiårets album». Ho er gjesteartist på over seksti plater med artistar som John Mellencamp, Simple Minds, David Bowie, Neil Finn, Sheryl Crow, Iggy Pop, Jewel Kilcher og Eels.
Diskografi
Eigne utgjevingar
Kalksilikatbergartar
Kalksilikatbergartar er bergartar som består av minst 50 % av eitt eller fleire av dei følgjande kalsiumrike minerala: bytownitt/anortitt (som er kalsiumrik plagioklas), kalsiumrik skapolitt, diopsid-hedenbergitt, kalsiumrik granat (andraditt og grossular), epidot-mineral, johannsenitt, prehnitt, titanitt, tremolitt, vesuvian og wollastonitt, men mindre enn 5 % karbonatmineral.
Bergartane oppstår ved metamorfose av ureine kalksteinar. Desse har gjerne band som er skiferaktige eller gneisaktige i saman med glimmerskifer, marmor og amfibolitt. Kalksilikatbergart er òg massive «felsar» som har oppståt ved kontaktmetamorfose og/eller metasomatose av kalksteinar.
I Noreg finn ein kalksilikatbergartar i Kristiansand, Arendal, Møre og Romsdal, Nordland og Troms. I Oslofeltet finn ein kalksilikatbergartar i kontaktsonen mellom ureine kalksteinar og intrusive djupbergartar.
Jørgen Dahll
Jørgen Martinus Dahll var ein norsk handelsmann, gardbrukar og stortingsmann frå Eidsberg i Østfold.
Dahll var son av ein gardbrukar på Lindhol i Eidsberg. Sjølv var han fyrst handelsmann i Moss til han i 1821 kjøpte garden Linnes i Lier i Buskerud. Han var gardbrukar på Linnes til 1836, sidan var han gardbukar på Lindestad i Berg i Østfold i ti år. Frå 1846 dreiv han garden Sommerfryd ved Drammen.
Dahll var 2. representant frå Buskeruds amt på Stortinget i 1833, medlem av tollkomiteen. Til 1830-stortinget vart han vald til 3. varamann. I 1840 var han medlem av ein kommisjon som drøfta spørsmålet om ei utviding av Fredrikshald.
Dahll døydde på Sommerfryd ved Drammen i 1858.
Fylkesveg 273
Fylkesveg 273 finst i fleire fylke i Noreg:
Fylkesvei 273 (andre betydninger)
Pseudobrookitt
Pseudobrookitt er eit raudbrunt til svart, rombisk mineral, som finst særleg på holrom i lavabergartar. Det består av jarn-titanoksid, Fe2TiO5. Mineralet er kjent i relativt store krystall frå Havredal i Bamble, men er her omdanna til ei blanding av hematitt og rutil.
Pseudobrookitt vart først skildra i 1878 etter ein førekomst i Uroi Hill (Arany Hill) i Simeria i Hunedoara fylke i Romania. Namnet kjem frå greske ψευδής, for falsk og brookitt på grunn av likskapen til brookitt.
Aysén-regionen
Aysén-regionen (spansk: Región de Aysén eller Región de Aysén del General Carlos Ibáñez del Campo) er ein av dei seksten regionane i den administrative inndelinga av Chile, og omfattar fire provinsar, Coyhaique, Aysén, General Carrera og Capitán Prat. Han grensar til Los Lagos-regionen i nord, til Magallanes-regionen i sør og til Argentina i aust. Coyhaique er hovudstad i regionen.
Dette er den tredje største regionen i landet målt i flatevidd, men med minst folkesetnad, 102 317 per 2017.
Thuwayni ibn Said
Thuwayni ibn Said al Bu Said var sultan av Oman frå 1856 til 1866. Han etterfølgde Said ibn Sultan, men skal ha blitt drepen medan han sov av den eldste sonen sin Salim ibn Thuwayni, som etterfølgde han på trona.
Said ibn Sultan
Said ibn Sultan al Bu Said var sultan av Oman frå 20. november 1804, då han etterfølgde Sultan bin Ahmad, til 4. juni 1856, då sonen hans Thuwayni ibn Said tok over trona. Av dei 24 sønene hans blei fire sultanar av Zanzibar, og to sultanar av Oman. Han er også kjend som Løva av Oman (Asaad al Uman), og ein av dei største sultanane landet har hatt. Han flytta hovudstaden til Zanzibar, og herska på den tida då det omanske riket var på sitt rikaste og mektigaste.
Casey-stasjonen
Casey-stasjonen er ein permanent base i Antarktis driven av Australian Antarctic Division (AAD) som ligg ved Vincennes Bay i Australsk Antarktis.
Pseudomorfose
Pseudomorfose er eit nydanna mineral som er oppstått gjennom ein kjemisk eller strukturmessig forandring av eit anna mineral utan at den ytre forma er endra. Det nydanna mineralet vil dermed opptre med ei krystallform som tilhøyrer det opphavlege mineralet. Ofte blir det danna pseudomorfosar ved ein kjemisk reaksjonsprosess, t.d. sølvglans etter sølv, goethitt etter pyritt eller serpentin etter olivin. Det kan òg hende at den opphavlege substansen blir fortrengt av eit heilt nytt stoff, t.d. kvarts etter fluoritt eller kopar etter aragonitt. Ei spesiell form for pseudomorfose utan kjemisk endring blir kalla paramorfose.
Casey-stasjonen
Historie
Casey ligg nær den no fråflytta Wilkes-stasjonen oppretta av USA under Det internasjonale geofysiske året (IGY) i 1957/8. Basen vart kalla opp etter Richard Casey.
Pseudomorfose
Ein perimorfose oppstår når eit mineral blir dekt av ei skorpe av eit anna mineral og det opphavlege mineralet deretter vert løyst opp, slik at det etterlatast eit holrom.
Casey-stasjonen
Historie
Australia tok over Wilkes etter det internasjonale geofysiske året, men dei amerikanske bygningane var ikkje mogeleg å bruke fordi isen hadde bygd seg opp kring dei. Australia bygde den første Casey-basen like ovanom, på sørsida av Newcomb Bay seint i 1960-åra. Desse bygngingane var eit unikt forsøk på å unngå isproblemet ved å heve bygningane på stylter, slik at vinden kunne blse under bygningane. I tillegg vart bygningane knytte saman med ein bølgjeblikktunnel. Dette håpte ein skulle hindre snøen i å bygge seg opp år for år, medan personellet kunne flytte seg mellom bygningane utan å gå ut i friluft. Det fungerte ei tid.